ବିଶେଷ ଭାବେ ଜଣଙ୍କର ସାମାଜକ ଓ ଅର୍ଥନୈତିକ ଅବସ୍ଥାର ଫାଇଦା ନେଇ ତାଙ୍କ ସହ ଏତାଦୃଶ ଆଚରଣ ପ୍ରଦର୍ଶନ କରିବା କିମ୍ବା ଜଣଙ୍କୁ ନିଯୁକ୍ତି ପ୍ରଦାନ କରି ତାଙ୍କ ଏପରି କରିବା ହେଉଛି ଯୌନ ଉତ୍ପୀଡ଼ନ। ତେବେ, ଆର୍ଥିକ ସ୍ତରରେ ଅନୁନ୍ନତ ଥିବା ମହିଳାମାନଙ୍କୁ ନିଯୁକ୍ତି ସୁଯୋଗ ପ୍ରଦାନ କରିବା ବାହାନାରେ ସେମାନଙ୍କୁ ଯୌନ ଉତ୍ପୀଡ଼ନ ଦେଉଥିବା ସଂପର୍କରେ ଏବେ ବିଶ୍ୱବ୍ୟାପି ଅଭିଯୋଗମାନ ବହୁଳ ଭାବେ ଶୁଣିବାକୁ ମିଳୁଛି। ତେବେ, ବିଶ୍ୱର ଭିନ୍ନ ଭିନ୍ନ ଦେଶରେ ଯୌନ ଉତ୍ପୀଡ଼ନ ନେଇ ଭିନ୍ନ ଭିନ୍ନ ସଂଜ୍ଞା ଓ ଏହା ବିରୋଧରେ ଭିନ୍ନ ଭିନ୍ନ ଆଇନ୍‌ ରହିଥିବା ଦେଖିବାକୁ ମିଳିଛି।
ତେବେ, ବିଶ୍ୱବ୍ୟାପି ବହୁ ରାଷ୍ଟ୍ରରେ ମହିଳାମାନଙ୍କୁ ପଦୋନ୍ନତି ଦେବା ବେଳେ ସେମାନଙ୍କୁ ଯୌନ ଉତ୍ପୀଡ଼ନ ଦେବା ଏକ ସାଧାରଣ ଘଟଣାରେ ପରିଣତ ହୋଇଛି। କେବଳ ମାତ୍ର ଯେ ନିଯୁକ୍ତି ଦାତା ଓ କର୍ମଚାରୀଙ୍କ ମଧ୍ୟରେ ଯୌନ ଉତ୍ପୀଡ଼ନ ଘଟଣା ଘଟୁଛି ତା’ ନୁହେଁ; ଅନେକ କ୍ଷେତ୍ରରେ ଗୋଟିଏ ସଂସ୍ଥାରେ କାର୍ଯ୍ୟରତ କର୍ମଚାରୀଙ୍କ ମଧ୍ୟରେ ମଧ୍ୟ ଯୌନ ଉତ୍ପୀଡ଼ନ ଘଟଣା ବହୁଳ ଭାବେ ଦେଖିବାକୁ ମିଳୁଛି। ଖାଲି ନିଯୁକ୍ତି, ନିଯୁକ୍ତିଦାତା, କର୍ମଚାରୀ, ସହ କର୍ମଚାରୀଙ୍କ ମଧ୍ୟରେ ଯୌନ ଉତ୍ପୀଡ଼ନ ସୀମିତ ରହିନାହିଁ ଏହା ଏବେ ସଂପୃକ୍ତ ସଂସ୍ଥା ସହ ଜଡ଼ିତ ଏଜେଣ୍ଟ ଓ ଗ୍ରାହକମାନଙ୍କ ପର୍ଯ୍ୟନ୍ତ ସୁଦ୍ଧା ବ୍ୟାପିଥିବା ଦେଖିବାକୁ ମିଳିଛି।

<nowiki> </nowiki>ଖାଳି ଯେ ପୁରୁଷମାନେ ମହିଳାମାନଙ୍କୁ ଯୌନ ଉତ୍ପୀଡ଼ନ ଦେଉଛନ୍ତ୍‌, ତା’ନୁହେଁ; ବହୁ କ୍ଷେତ୍ରରେ ମଧ୍ୟ ମହିଳାମାନେ ମଧ୍ୟ ପୁରୁଷମାନଙ୍କୁ ଯୌନ ଉତ୍ପୀଡ଼ନ ଦେଉଥିବା ଦେଖିବାକୁ ମିଳୁଛି। ସେଥିପାଇଁ ଏବେ ବିଶ୍ୱବ୍ୟାପି ଯୌନ ଉତ୍ପୀଡ଼ନ ନେଇ ତୀବ୍ର ପ୍ରତିକ୍ରିୟା ପ୍ରକାଶ ପାଇବା ସହ ଏହାକୁ ରୋକିବାକୁ ବିଭିନ୍ନ ରାଷ୍ଟ୍ର ନିଜ ନିଜର ଆଇନ୍‌ ଅନୁଯାୟୀ ଭିନ୍ନ ଭିନ୍ନ ନିୟମକାନୁନ୍‌ ପ୍ରସ୍ତୁତ କରୁଛନ୍ତି।

ଘରୋଇ ହିଂସା
ସବର୍ସମ୍ମୁଖରେ ଉତ୍ପୀଡ଼ନ
କଣ ରହିଛି କାରଣ
ସଚେତନତା